WICE ปิดเทรดวันแรกสวนภาวะตลาด ราคาเหนือ IPO เกือบ 83%
WICE ปิดเทรดวันแรกที่ 3.84 บ. เพิ่มขึ้น 1.74 บ. หรือ 82.86% จากราคาขาย IPO ที่ 2.10 บ. มูลค่าซื้อขายที่ 3.97 พันลบ.
28 ก.ค. 2558

ผู้สื่อข่าวรายงานว่า ราคาหุ้นบริษัท ไวส์ โลจิสติกส์ จำกัด (มหาชน) หรือ WICE ปิดเทรดวันแรกที่ 3.84 บาท เพิ่มขึ้น 1.74 บาท หรือ 82.86% จากราคาขาย IPO ที่ 2.10 บาท มูลค่าซื้อขายที่ 3.97 พันล้านบาท ขณะที่ดัชนีตลาดหุ้นไทยโดยรวมลบ 0.32%
อนึ่ง WICE เป็นผู้ประกอบการรับจัดการขนส่งสินค้าระหว่างประเทศของไทยที่มีรายได้สูงสุดอันดับ 9 (ปี 2556) ที่เข้ามาทำ IPO ในปีที่ภาวะการนำเข้า-ส่งออกของไทยชะลอตัว อย่างไรก็ดี โอกาสในระยะยาวจากธุรกรรมการค้าระหว่างประเทศที่สูงขึ้น และการเป็น AEC play ก็ถือเป็นโอกาสที่น่าติดตามยิ่งของบริษัท